PK พุ่งกระฉูดกว่า 20% บริษัทออกตัวแจงไม่มีพัฒนาการสำคัญ
PK พุ่งกระฉูดกว่า 20% บริษัทออกตัวแจงไม่มีพัฒนาการสำคัญ โดย ณ เวลา 15.27 น.อยู่ที่ 7.00 บาท บวก 1.20 บาท หรือ 20.69% มูลค่าการซื้อขาย 1.03 พันล้านบาท
6 ส.ค. 2558

ผู้สื่อข่าวรายงานว่า ราคาหุ้น บริษัท พัฒน์กล จำกัด (มหาชน) หรือ PK ณ เวลา 15.27 น.อยู่ที่ 7.00 บาท บวก 1.20 บาท หรือ 20.69% มูลค่าการซื้อขาย 1.03 พันล้านบาท ขณะที่ดัชนีหุ้นไทยโดยรวมลบ 0.47% โดยเปิดตลาดที่ 6.00 บาท ระหว่างวันราคาหุ้นมีการปรับตัวขึ้นแตะระดับสูงสุดที่ 7.20 บาท และย่อตัวแตะระดับต่ำสุดที่ 5.95 บาท
ขณะที่เมื่อช่วงบ่ายนายแสงชัย โชติช่วงชัชวาล กรรมการผู้จัดการ PK ได้ชี้แจงต่อตลาดหลักทรัพย์ฯว่าบริษัทไม่มีพัฒนาการที่สำคัญ
บล.ธนชาต ระบุในบทวิเคราะห์ทางเทคนิค โดยแนะ”ซื้อ”หุ้น PK เนื่องจากราคาหุ้นเริ่มพลิกฟื้นกลับตัวขึ้นมาอีกครั้งหลังพักตัว มีโอกาสทำจุดสูงสุดใหม่เหนือ 7.10 บาท อยู่ใน Uptrend Channel ในกราฟรายชั่วโมง เครื่องมือ DI+ ตัด DI- ขึ้น เป็นจังหวะเก็งกำไร มีแนวต้านแรกที่จุดยอดเดิม 7.10 บาท และถัดไปที่ 8.00 บาท
อนึ่ง ตลาดหลักทรัพย์แห่งประเทศไทย (ตลท.) ได้อนุมัติให้ PK (เดิมชื่อย่อ PATKL) พ้นเหตุการณ์ถูกเพิกถอนและให้กลับมาซื้อขายในตลาดหลักทรัพย์ตั้งแต่วันนี้ โดยไม่มี ceiling และ floor ใน 28 ก.ค.ที่ผ่านมา